cyanic-selkie/wikianc huggingface dataset:
লুডো (চলচ্চিত্র)
কাহিনি সংক্ষেপ
সাট্টু ভাই নামে এক বড় ডন তার ভ্যানে কিছু লোককে নিয়ে তার নিজের এলাকায় নিয়ে যায় যেখানে সে তার সমস্ত ব্যবসায়ের নিষ্পত্তি করে। তারপর তার অতীতের বিভিন্ন বিষয় দেখানো হয়। ভিন্দর নামের এক ব্যক্তি স্নানরত একজনের সাথে কথা বলছেন, সাট্টু এসে তাকে মেরে ফেলে। তার পরবর্তী শিকারের কাছে যাওয়ার পথে তিনি একটি পুরানো গান - ওহ বেটা জি ... শুনেন। তারপর তার কাছ থেকে ঋণ নিয়ে ফেরত না দেওয়ার কারণে সে আশার স্বামী ভানুকে তুলে আনতে যায়। সে তাদের সবাইকে তার বড় বাড়িতে নিয়ে যায়। শীঘ্রই, একটি হলুদ গাড়ি ঘটনাস্থলে উপস্থিত হয় এবং আকাশ কাউচান গাড়ি থেকে বেরিয়ে আসে। এখন, চলচ্চিত্রটি তার অতীতে ফিরে যায়। আকাশ একজন ভেন্ট্রোলোকিস্ট এবং ডাবিং শিল্পী। একদিন সে তার প্রাক্তন বান্ধবী শ্রুতি চোকসির একটি যৌন টেপ খুঁজে পায় এবং চিনতে পারে যে টেপটিতে থাকা লোকটি সে নিজেই। সে তার মামার সাথে এই ব্যাপারে কথা বললে তিনি তাকে ক্লিপটি ইন্টারনেট থেকে নামাতে এবং এর জন্য দায়ীদের খুঁজে বের করতে সাট্টুর কাছে যাওয়ার পরামর্শ দেন।
চলচ্চিত্রটি আবার অলোক কুমার গুপ্ত নামে একটি রেস্তোরাঁর কর্মীর কাছে ফিরে আসে। তাকে প্রায়শই "আলু" নামে ডাকা হয় এবং সে চলচ্চিত্র পছন্দ করে। তিনি মিঠুন চক্রবর্তীর ভক্ত। তার কৈশোরের প্রেম পিঙ্কি জৈনের প্রতি তার দুর্বলতা রয়েছে। তবে পিংকি অন্য একজনকে বিয়ে করেছে এবং তার একটি বাচ্চা আছে। আলু এখনও তাকে ভালবাসে এবং প্রতিদিন তাকে দেখে। মলে কেনাকাটার করার সময় পিংকি তার প্রতিবেশীর কাছে জানায় তার স্বামী মনোহর জৈনের অন্য মহিলার সাথে সম্পর্ক রয়েছে এই ব্যাপারে সে সন্দেহ করেছে। তার প্রতিবেশী তাকে এই ব্যাপারে পদক্ষেপ নিতে উত্সাহ দেয় এবং পরে সন্ধ্যায় সে তার স্বামীকে অনুসরণ করে। মনোহর তাকে দেখতে পায় এবং তার বন্ধু ভিন্দরের বাড়িতে চলে যায়। পিংকি তার স্বামী প্রতারণা করছে না এই ব্যাপারে সন্তুষ্ট হয়ে ঘরে ফিরে আসে। তার স্বামী ভিন্দরকে ফোন করে, সে তখন বাথটাবে ছিল এবং তখনই সাট্টু এসে তাকে গুলি করে। ইতোমধ্যে, মনোহর ভিন্দরের বাড়ি ছেড়ে চলে যায় এবং সম্ভবী নামে এক বিবাহিত মহিলার সাথে রাত কাটায়।
সঙ্গীত
লুডো চলচ্চিত্রের সঙ্গীত পরিচালনা করেছেন প্রীতম চক্রবর্তী এবং গীত রচনা করেছেন সাঈদ কাদরী, সন্দীপ শ্রীবাস্তব, তমোজিৎ দাস, শ্লোক লাল, ও স্বানন্দ কিরকিরে।
মুক্তি
লুডো চলচ্চিত্রটি ২০২০ সালের ২৪শে এপ্রিল মুক্তি দেওয়ার দিন ধার্য করা হয়। ২০১৯–২০ করোনাভাইরাসের বৈশ্বিক মহামারীর জন্য চলচ্চিত্রটি ২০২০ সালের ১২ই নভেম্বর নেটফ্লিক্সে মুক্তি দেওয়া হয়।
তাম্রশাসন
তাম্রশাসন হলো মূলত তামার পাতে খোদিত ভারতবর্ষীয় রাজাদের জারিকৃত আইনের লিখিত দলিল।
দাতার সিলযুক্ত বলয়সহ তাম্রশাসন সম্পত্তি প্রদান বা বিতরণের রাজকীয় আইনি নথি হিসেবে চিহ্নিত হতো। সম্ভবত সম্পত্তি বা অধিকার দাবির ক্ষেত্রে এই শাসনগুলোর প্রয়োজন হতো। এ কারণে নতুন স্থানে বসতি স্থাপনের ক্ষেত্রে তাম্রফলকগুলোর পুনরুদ্ধারযোগ্যতা গুরুত্বপূর্ণ ছিল এবং ফলকগুলোতেও সম্পত্তির শর্তাদি এবং করসংক্রান্ত আদেশ সবিস্তারে লেখা থাকত।
ইতিহাস
থাম্ব|খ্রিষ্টপূর্ব ৩য় শতাব্দীর [[সোহগৌরা তাম্রশাসন, এখন পর্যন্ত প্রাপ্ত সবচেয়ে পুরনো তাম্রশাসন।]] থাম্ব|[[ব্রিটিশ মিউজিয়াম|ব্রিটিশ মিউজিয়ামে রক্ষিত খ্রিষ্টপূর্ব ১ম শতাব্দীর তক্ষশিলা তাম্রফলক]]
ভারতে প্রাপ্ত সবচেয়ে পুরনো খোদিত তাম্রফলকের নমুনাটি পরিণত হরপ্পা যুগের। ফলকটিতে ৩৪টি অক্ষর ছিল। ধারণা করা হয়, ফলকটি লেখার ছাঁচ হিসেবে ব্যবহৃত হতো।
পরবর্তীতে ব্রাহ্মী লিপিতে লেখা সোহগৌরা তাম্রলিপি, এবং খ্রিষ্টপূর্ব তৃতীয় শতকের মৌর্যদের তাম্রলিপির ক্ষেত্রে অগ্রদূত ধরা হয়। যদিও, সোহগৌরা লিপিটি তামার সংকর ব্রোঞ্জের ওপর লিখিত। তক্ষশিলা ও কালাওয়ানে প্রাপ্ত তাম্রফলকগুলোই (খ্রিষ্টীয় প্রথম শতক বা তার পূর্বের) ভারতবর্ষে সরাসরি তামার পাতে লেখার সবচেয়ে পুরনো উদাহরণ। কিন্তু এই পাতগুলো পরবর্তী যুগের তাম্রশাসনের মতো শাসন জারির জন্য ব্যবহৃত হয়নি।
খ্রিষ্টীয় তৃতীয় শতাব্দীর ইক্ষবাকু রাজা ইহুবালা চামতামুলা জারিকৃত পাতগণ্ডিগুড়েম শাসনটিই ভারতবর্ষে আবিষ্কৃত প্রথম তাম্রশাসনের নমুনা। আবার ইতিহাসবিদদের মতে, উত্তর ভারতের সবচেয়ে পুরনো তাম্রশাসনটি হলো ঈশ্বররতের কলাচল দানপত্র, যা চতুর্থ শতাব্দীর শেষ ভাগে জারি করা হয়।
খ্রিষ্টীয় চতুর্থ শতাব্দীর দিকে পহ্লব বংশের জারিকৃত সংস্কৃত ও প্রাকৃত ভাষায় লিখিত শাসনগুলো তাম্রশাসনের আদি নিদর্শনগুলোর অন্যতম। পশ্চিম গঙ্গ রাজ্যের তুম্বুলা লিপিটি সংস্কৃত ভাষায় লেখা হলেও জমির সীমানা নির্দেশ করতে এতে কন্নড় লিপি ব্যবহৃত হয়েছে। ২০০৪ সালে প্রকাশিত ভারতীয় গণমাধ্যমের প্রতিবেদন অনুযায়ী লিপিটি ৪৪৪ সালে লেখা। এছাড়াও উত্তর ভারতে গুপ্ত যুগের বিরল তাম্রশাসন আবিষ্কৃত হয়েছে। এই সময়ে তাম্রশাসনের ব্যবহার ব্যাপক বৃদ্ধি পায় এবং পরবর্তী কয়েক শতাব্দী পর্যন্ত প্রধান রাজকীয় নথি হিসেবে ব্যবহৃত হয়।
অধিকাংশ জমি অনুদান সংক্রান্ত তাম্রশাসনগুলোতে একক বা সমষ্টিগতভাবে ব্রাহ্মণদের জমি দেওয়া হয়েছে। প্রতিটি শাসনের সাধারণ কাঠামো অনুযায়ী প্রথমে জমি দানকারী রাজা ও তাঁর উত্তরপুরুষদের প্রশংসা বা স্তুতি, দীর্ঘ সম্মানিক নাম, বীরত্বগাথা ও ব্যক্তিগত মহানুভবতার দীর্ঘ বর্ণনা করা হয়। এরপর কারণসহ ভূমি অনুদানের বর্ণনা, সীমানা, প্রাপক এবং সবশেষে শাসনের ব্যত্যয়ের অপরাধ ও শাস্তির বর্ণনা করা হয়। যদিও শাসনগুলোতে সম্মানিক পদের অত্যুক্তি থাকে, তবুও এগুলো ইতিহাস উদঘাটনে অত্যন্ত সহায়ক।
তামিল তাম্রশাসন
তামিল তাম্রশাসন হলো মূলত তামিল ভাষায় লিখিত তামার পাতে খোদাই করা কোনো ব্যক্তি বা প্রতিষ্ঠানের উদ্দেশ্যে ভূমিবণ্টন, ভূমি প্রদান বা বিশেষ সুবিধা প্রদান করে প্রাচীন দক্ষিণ ভারতীয় রাজ্যসমূহ কর্তৃক জারিকৃত তাম্রশাসন। তামিল নাড়ুর ইতিহাস বিশ্লেষণে এই শাসনগুলোর ভূমিকা অত্যন্ত গুরুত্ব বহন করে। শাসনগুলো খ্রিষ্টীয় ১০ম শতাব্দী থেকে ১৯শ শতাব্দীর মাঝামাঝি সময় পর্যন্ত জারি করা হয়েছিল। এগুলোর অধিকাংশ চালুক্য, চোল ও বিজয়নগর সাম্রাজ্যের রাজারা জারি করেন। এই শাসনগুলো মধ্যযুগীয় দক্ষিণ ভারতের সামাজিক অবস্থা সম্পর্কে ধারণা দেয়, এবং একই সাথে রাজবংশগুলোর শাসনকাল, রাজাদের পরম্পরাগত পরিচয় দান করে, যার মাধ্যমে ঐতিহাসিক অসম্পূর্ণতা লুপ্ত হয়। উদাহরণস্বরূপ, ঐতিহাসিকভাবে গুরুত্বপূর্ণ সুন্দর চোলের লেইডেন দানপত্র (নেদারল্যান্ডসের লেইডেন জাদুঘরে সংরক্ষিত হওয়ায় এরূপ নামকরণ) ও উত্তম চোলের দানপত্রের নাম করা যায়। যদিও দানপত্রের পরবর্তী অংশ বা সবচেয়ে গুরুত্ববাহী অংশটিই (বিশেষ করে বংশানুক্রম অংশ) খুঁজে পাওয়া যায় না।
পার্শ্ববর্তী রাজ্যগুলোর তুলনায় তামিলনাড়ুর আদি তাম্রশাসনগুলো সংস্কৃত ভাষায় লেখা হয়নি, বরং এগুলোতে প্রাকৃত ভাষার সাথে তামিল ভাষা ব্যবহৃত হয়েছে। দ্রাবিড় ভাষাসমূহের মধ্যে তামিল ভাষার সাহিত্য অনেক বিস্তৃত। তাই এই ভাষা ও সাহিত্যের আরম্ভ কোথায় হয়েছে, তা জানা যায় না। প্রাচীন ভারতের সাহিত্যগুলো তালপাতার পুঁথি আকারে (বারংবার মূল থেকে নকল করে ও পুনরায় নকল থেকে নকল করে) অথবা মৌখিকভাবে বংশপরম্পরায় বাহিত হয়েছে, যার ফলে ভারতীয় সাহিত্যের আরম্ভকাল সরাসরি স্থির করা প্রায় অসম্ভব। রাজবংশীয় ধারাপরম্পরা ও ভাষাগত বৈশিষ্ট্য থেকে থেকে ধারণা করা হয়, এগুলো খ্রিষ্টপূর্ব ৪র্থ শতক থেকে খ্রিষ্টীয় ৩য় শতকের মধ্যে প্রণীত।  খ্রিষ্টপূর্ব ৩য় শতকে ব্রাহ্মী লিপির সম্প্রসারিত রূপ তামিল-ব্রাহ্মী লিপির মাধ্যমে লিপিকর্মে তামিল ভাষার প্রচলন শুরু হয়। এখন পর্যন্ত প্রাপ্ত তামিল ভাষার সবচেয়ে পুরনো নিদর্শন হলো তোলকাপ্পিয়াম নামক তালপাতার পুঁথি, যার লিখন কাল খ্রিষ্টপূর্ব ৫ম শতাব্দী থেকে খ্রিষ্টীয় দ্বিতীয় শতাব্দী পর্যন্ত। এই পুঁথিতে ধ্রুপদী যুগের তামিল ভাষার কিছু কবিতা ও ব্যাকরণ আলোচনা করা হয়েছে। এ থেকে সে যুগের তামিল ভাষার ধারণা পাওয়া যায়।
দানপত্র
থাম্ব|[[পরমার রাজবংশ|পরমার রাজা সীয়কের হরসোল তাম্রশাসন, ৯৪৯ খ্রিষ্টাব্দ]] ভারতীয় উপমহাদেশের ইতিহাস বিশ্লেষণে তামার পাতে খোদিত দানপত্র (তাম্রশাসন বা তাম্রপত্র; তাম্র সংস্কৃত শব্দ, যার অর্থ তামা) খুবই গুরুত্ববাহী উৎস। তামা সাধারণত নষ্ট বা ক্ষয়প্রাপ্ত হয় না এবং শতাব্দীর পর শতাব্দী টিকে থাকে।
তাম্রশাসন ও শিলালিপিতে উৎকীর্ণ বিষয়বস্তুসমূহ বিগত শতাব্দীতে আর্কিওলজিক্যাল সার্ভে অব ইন্ডিয়া কর্তৃক সমন্বিত আকারে প্রকাশ করা হয়েছে।
তাম্রশাসনের সাধারণ আকার হলো ৯ ইঞ্চি লম্বা × ৩ ইঞ্চি উঁচু × ১/১০ (থেকে ১/১৬) ইঞ্চি পুরু।
দলিল
দলিল বলতে যে কোন চুক্তির লিখিত ও আইনগ্রাহ্য রূপ বোঝায়। তবে বাংলা ভাষায় সম্পত্তি, বিশেষ করে জমি-জমা ক্রয়-বিক্রয়, বণ্টন এবং হস্তান্তরের জন্য ‘দলিল’ শব্দটি বিশেষভাবে ব্যবহৃত হয়ে থাকে। দলিলের পাঁচটি মৌলিক তথ্য হলো: (ক) সম্পত্তির বর্ণনা, (খ) দাতার পরিচয়, (গ) গ্রহীতার পরিচয়, (ঘ) সাক্ষীদের পরিচয় এবং  (ঙ) দলিল সম্পাদনের তারিখ। দলিল সম্পাদনের পর সরকারের মনোনীত কর্মকর্তা কর্তৃক নিবন্ধনের বিধান রয়েছে। এতে দলিলের আইনি বৈধতা দৃঢ়তর হয়। দলিল সম্পাদনের জন্য সরকারকে রাজস্ব দিতে হয়।
জমি-জমা ক্রয়-বিক্রয় এবং হস্তান্তরের জন্য দলিল শব্দটি বিশেষভাবে ব্যবহৃত হলেও যে কোনও চুক্তির ক্ষেত্রে দলিল শব্দটি প্রয়োগ করা যায়। বিয়ের কাবিননামা, যুদ্ধের আত্মসমর্পণ চুক্তি, ক্রয়ের জন্য লিখিত কার্যাদেশ, আদালতের আদেশনামা ইত্যাদিও দলিল পর্যায়ভুক্ত।
সাফকবালা দলিল
কোন ব্যক্তি তাহার সম্পত্তি অন্যের নিকট বিক্রয় করে যে দলিল সম্পাদন ও রেজিষ্টারী করে দেন তাকে সাফাকবালা বা বিক্রয় কবলা বা খরিদা কবালা বলা হয়। এই কবালা নির্ধারিত দলিল ষ্ট্যাম্পে লিখার পর দলিল দাতা অর্থাৎ বিক্রেতা সাবরেজিষ্টারী অফিসে উপস্থিত হয়ে দলিল সহি সম্পাদন করে গ্রহীতা অর্থাৎ খরিদ্দারের বরাবরে রেজিষ্টারী করে দিবেন। এই দলিল রেজিষ্টারী হওয়ার সঙ্গে সঙ্গে দলিলের তফছিলে লিখিত অর্থাৎ বিক্রিত ভূমির যাবতীয় স্বত্ব দলিল দাতা হতে বিলুপ্ত হয়ে দলিল গ্রহীতাতে অর্থাৎ খরিদ্দারের উপর অর্পিত হলো। দলিলদাতা ময় ওয়ারিশানক্রমে উক্ত জমি হতে নিঃস্বত্ববান হলেন।
দানপত্র দলিল
যে কোন সম্প্রদায়ের যে কোন ব্যক্তি তার সম্পত্তি দান করতে পারেন। এই দানপত্র দলিলে শর্তবিহীন অবস্থায় সকল প্রকার ক্ষমতা প্রদানের দান করতে হবে। স্বত্ব সম্পন্ধে দাতার কোন প্রকার দাবী থাকলে দানপত্র শুদ্ধ হবে না।
হেবা দলিল
মুসলিম সম্প্রদায়ের জন্য এই হেবা অর্থাৎ দানপত্র দলিল, এই দলিল কোনকিছুর বিনিময়ে নয়, কেবলমাত্র সন্তুষ্ট হয়ে এইরূপ দান করা হয়। কিন্তু এই হেবা শর্তবিহীন অবস্থায় দান বিক্রয়, কট রেহান ও রূপান্তর ইত্যাদি সকল ক্ষমতা প্রদানে দান বা হেবা করতে হবে। স্বত্ব সম্বন্ধে দাতার কোনরূপ দাবী থাকলে সেই দান বা হেবা শুদ্ধ হবে না এবং তা যে কোন সময় বাতিলযোগ্য। এরূপ দানপত্রে দাতার কোন স্বার্থ সংরক্ষিত থাকবে না।
হেবা বিল এওয়াজ
এই হেবা বিল এওয়াজ মুসলিম সম্প্রদায়ের একটি দানপত্র দলিল এই দানও সন্তুষ্ট হয়ে করা হয় বটে। কিন্তু ইহা কোন কিছুর বিনিময়ে হয়ে থাকে, যেমন- পবিত্র কোরআন, জায়নামাজ, তছবিহ, মোহরানার টাকা, এমন কি যে কোন জিনিসের বিনিময়েও হতে পারে, যেমন আংটি ইত্যাদি। এই হেবা বিল এওয়াজ দলিল সম্পূর্ণ শর্তবিহীন অবস্থায় গ্রহীতা যাবতীয় হস্তান্তর ও রূপান্তরের সকল প্রকার ক্ষমতার অধিকারী হবে এবং দাতার যাবতীয় স্বত্ব গ্রহীতাতে অর্পিত হবে। দাতার স্বার্থে কোন প্রকার স্বত্ব দাতার জন্য সংরক্ষিত থাকলে দলিল শুদ্ধ হবে না। এই হেবা বিল এওয়াজ অবশ্যই রেজিষ্টারী হতে হবে। এই হেবা বিল এওয়াজ যদি টাকা বিনিময়ে হয় এবং ক্রমিক ওয়ারিশী সূত্রে আগে পরে তিন ধাপের পরের ব্যক্তিকে বা তৃতীয় ব্যক্তিকে হেবা
এওয়াজ দলিল
যে কোন সম্প্রদায়ের বা একই সম্প্রদায়ের বা একই বংশের বা কোন ব্যক্তি যে কোন ব্যক্তির সহিত তাহাদের লপ্ত ও সুবিধা মত একের ভূমি অপরকে দিতে পারেন অর্থাৎ পরস্পর এওয়াজ পরিবর্তন সরতে পারেন। এই দলিল অবশ্যই রেজিষ্টারী হতে হবে। এওয়াজ পরিবর্তন দলিলের একটা ব্যাখ্যা দেওয়া হলো: ক এর জমি খ এর বাড়ীর নিকট এবং খ এর জমি ক এর বাড়ীর নিকট। উভয়ের জমিই উভয়ের বেলপ্ত। কাজেই ক তার জমি খ কে এবং তার জমি ক কে দিয়ে উভয়ে একটি দলিল সম্পাদন করে রেজিষ্টারী করে নিল। একেই এওয়াজ পরিবর্তন দলিল বলে। এই দলিলের কেহ প্রিয়েমশান করতে পারে না।
বণ্টননামা দলিল
শরিকগণ মধ্যে সম্পত্তি ক্রমে নিজ নিজ ছাহাম প্রাপ্ত হয়ে উক্ত ছাহামের বাবদ যে দলিল করতে হয় তাকে বণ্টননামা দলিল বলে। একই সম্পত্তিতে মালিক একই বংশের লোককে সাধারণত শরিক বলা হয়। শরিক দুই প্রকারের, যথা- উত্তরাধিকার সূত্রে শরিক ও কোন শরিক হতে খরিদ সূত্রে শরিক। ইংরেজিতে বলা হয় কো-শেয়ারার বাই ইনহেরিটেন্স এন্ড কো-শেয়ারার বাই পারচেজ। বণ্টননামা দলিল করবার সময় সকল শরিকগণ দলিলে পক্ষভুক্ত থেকে ও দস্তখত করে বণ্টননামা দলিল করতে হবে। কোন একজন শরিক বাদ থাকলে বণ্টননামা শুদ্ধ হবেনা। বণ্টননামা দলিল রেজিষ্টারী করতে হবে কিন্তু ঘরোয়াভাবে বণ্টন করে সকল পক্ষগণ যদি বণ্টননামা দলিলে দস্তখত করে থাকেন তা হলেও বণ্টননামা কার্যকরী হতে পারে। যদি শরিকগণ আপোষ মতে বণ্টন করতে রাজী না হন তাহলে যে কোন শরিক বণ্টনের জন্য আদালতে নালিশ করতে পারেন।
অছিয়তনামা দলিল
কোন ব্যক্তি তার সম্পত্তি কাউকে বা তার উত্তরাধিকারীদের মধ্যে অছিয়তকারী ব্যক্তির উত্তরাধিকারীদের মধ্যে সকলকে না দিয়ে যদি একজনকে বা কোন তৃতীয় ব্যক্তিকে প্রদান করে থাকেন এবং অছিয়তকারীর মৃত্যুর পর যদি তাহার উত্তরাধিকারীগণ দাবী উত্থাপন করেন তাহলে যাকে সম্পত্তি অছিয়ত করা হলো সেই ব্যক্তি উক্ত সম্পত্তির এক তৃতীয়াংশ পাবে এবং অবশিষ্ট দুই তৃতীয়াংশের মালিক উত্তরাধিকারীদের মধ্যে সকলেই হবেন।
উইল দলিল
হিন্দু সম্প্রদায়ের লোক তাদের নিজস্ব সম্পত্তি তাদের আত্মীয়দের মধ্যে যাকে ইচ্ছা উইল করে দিতে পারেন। যিনি উইল করলেন তিনি জীবমানে একের অধিক উইল করতে পারেন। কিন্তু সর্বশেষ যে উইল করলেন কেবল ঐটাই কার্যকরী হবে।
দখলনামা দলিল
বণ্টনের মোকদ্দমা, স্বত্ব সাব্যস্ত পূর্বক খাস দখল, উৎপাত ও প্রিয়েমশান ইতা্যাদি মোকদ্দমায় ডিক্রির পর আদালত হতে বণ্টনের মোকদ্দমায় কমিশনার ও অন্যান্য মোকদ্দমায় আদালতের পদাতিক বা নায়েব, নাজির যোগে ডিক্রির মর্মমতে দখলী পরওয়ানের ভিত্তিতে দখল গ্রহণ করিতে হয় এবং দখল দেওয়ার পর কমিশনার ও আদালতের পদাতিক বা নায়েব নাজির রিপোর্টসহ উক্ত দখলী পরওয়ানা আদালতে দাখিল করেন। তাকে দখলনামা দলিল বলা হয়।
রায় দলিল
কোন সম্পত্তি টাকা পয়সা কিংবা অন্যান্য যে কোন কারণে আদালতে নালিশ হলে বাদীর আরজি, বিবাদীর জবাব দৃষ্টে সাক্ষী প্রমাণ গ্রহণ করে একতরফা বা দোতরফা শুনানীর পর বিচারক বিচার করে উক্ত বিচার লিখিতভাবে জানিয়ে দেন তাকে রায় বলা হয়।
ডিক্রি দলিল
রায়ের মর্মমতে রায়ের আদেশাংশ সংযোজন করে বাদী ও বিবাদী পক্ষের নাম ঠিকানাসহ সম্পত্তি সংক্রান্ত হলে সম্পত্তির তফসিল পরিচয়সহ একখানা দলিল আদালত কর্তৃক জারী করা হয় তাকে ডিক্রি বলে।
আরজি দলিল
বাদী বিরোধীয় ভূমির জন্য বিবাদীগণের বিরুদ্ধে আদালতে যে লিখিত অভিযোগ দাখিল করেন তাকে আরজি বলা হয়। এই আরজিতে বাদী তার স্বত্ব সম্বন্ধে যাবতীয় বিবরণ লিপিবদ্ধ করেন এবং প্রতিকার প্রার্থনা করেন। কোন কোন দরখাস্ত আরজি গণ্যে বিচার হয় যেমন প্রিয়েমশান অভিভাবক নিযুক্তির দরখাস্ত উত্তরাধিকার নিদর্শনপত্র, প্রবেট ইত্যাদি।
আদালত যোগে সাফকবলা দলিল
কোন ব্যক্তি তার সম্পত্তি বিক্রয় করবোর জন্য কারোও নিকট হতে বায়না বাবদ টাকা গ্রহণ করে বায়নাপত্র সম্পাদন করে দিয়ে যদি দলিল সম্পাদন ও রেজিষ্টারী করে না দেয় তাহলে যে ব্যক্তি বায়না দিয়েছেন তিনি আদালতযোগে নালিশ করে আদালত কর্তৃক দলিল সম্পাদন ও রেজিষ্টারী করিয়ে নিতে পারেন। আদালতের বিচারে দলিল সম্পাদনের মোকদ্দমা ডিক্রি হলে উক্ত ডিক্রি ঐ আদালতে জারী দিয়ে দলিলের মুসাবিদা ও ষ্ট্যাম্প আদালতে দাখিল করলে তম্মর্মে দলিললিপি করে আদালত দাতার পক্ষে দস্তখত করে দলিল রেজিষ্টারী করে দিবেন।
বায়নাপত্র দলিল
কোন সম্পত্তি বিক্রয়ের জন্য ক্রেতা ও বিক্রেতার মধ্যে যে চুক্তিপত্র সম্পাদন করা হয় তাকে বায়নাপত্র বলে। বর্তমানে বায়না দলিল রেজিষ্ট্রেশন বাধ্যতামূলক। বায়না পত্রের মাদ্যমেও স্বত্ব হস্তান্তরিত হতে পারে। যদি কোন ব্যক্তি বায়নাপত্র মারফত জমির দখল বুঝিয়ে দিয়ে থাকেন এবং মূল্যের টাকা গ্রহণ করে থাকেন এবং বিশেষ কারণে দলিল সম্পাদন ও রেজিষ্টারী করে দেন নাই বা দিতে পারেন নাই। যেহেতু দখল বুঝিয়ে দিয়েছেন এবং গ্রহীতা দখল বুঝিয়ে নিয়ে ভোগ দখল করছেন সেহেতু সম্পত্তি হস্তান্তর আইনের ৫৩ ধারা মতে আংশিক বিক্রয় কার্যকরী হয়েছে। অতএব জমিতে খরিদ্দারের স্বত্ব হয়েছে বলে গণ্য হবে।
বেনামী দলিল
কোন ব্যক্তি বিশেষ কোন কারণে তার নিজের নামে সম্পত্তি খরিদ করতে অসুবিধার সম্মুখীন হওয়া বিবেচিত হলে ঐ ব্যক্তি নিজ অর্থে ও স্বার্থে সম্পত্তি খরিদ করে তার দলিল নিজের নামে না করে তার যে কোন আত্মীয়ের বা বিশ্বাসী বন্ধু বান্ধবের নামে বেনামী দলিল করতে পারেন বা নিজের সম্পত্তি ঋণের দায়ে বা অন্য কোন কারণে নষ্ট হওয়ার সম্ভাবনা থাকলে ঐ ব্যক্তি তার নিজের সম্পত্তি কোন আত্মীয় স্বজনেবা বন্ধু বান্ধবের নামে দলিল করে দিতে পারেন। সেই দলিল অবশ্যই সাফকবালা ক্ষেত্র বিশেষে দানপত্র দলিল হবে।
নই মা
নই মা বলিউডের একটি চলচ্চিত্র। এটি ১৯৪৬ সালে মুক্তি পেয়েছিল।
সবুজলেজা মৌটুসি
সবুজলেজা মৌটুসি (বৈজ্ঞানিক নাম: Aethopyga nipalensis) Nectariniidae (নেক্টার্নিডি) গোত্র বা পরিবারের অন্তর্গত Aethopyga (ইথোপিগা) গণের অন্তর্ভুক্ত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।
সবুজলেজা মৌটুসি বৈজ্ঞানিক নামের অর্থ নেপালি লালকোমর (গ্রিক: aithos = আগুনরঙা, puge = কোমর; nipalensis = নেপালের)। সারা পৃথিবীতে এক বিশাল এলাকা জুড়ে এরা বিস্তৃত, প্রায়  লক্ষ  হাজার বর্গ কিলোমিটার এলাকা জুড়ে এদের আবাস।
বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
নীলমাধব
কিংবদন্তি
হিন্দু পুরাণ অনুসারে কথিত আছে যে, প্রাচীন ভারতের অবন্তী রাজ্যের সূর্যবংশের রাজা ইন্দ্রদ্যুম্ন বিষ্ণুর উপাসক ছিলেন। এক সন্ন্যাসীর মাধ্যমে অবগত হন যে, তার উপাসক বিষ্ণু নীলমাধব রূপে পূজিত হচ্ছেন। তিনি সেই বিগ্রহ দর্শনে এবং পূজা নিবেদনর ইচ্ছা প্রকাশ করেন।  নীলমাধবের সন্ধানে রাজা ইন্দ্রদ্যুম্ন অনুচরদল নিয়োগ করেন এবং সেই অনুচর দলের একজন ছিলেন রাজ পুরোহিতের কনিষ্ঠ ভ্রাতা বিদ্যাপতি। সমস্ত জল জঙ্গল খুঁজে অনুচরেরা ব্যর্থ হয়ে ফিরে আসেন, কিন্তু বিদ্যাপতি ঘন জঙ্গলে পথ হারিয়ে ফেলেন। জঙ্গলে ছিল শবর জনজাতির বাস। শেষে শবরপ্রধান বিশ্ববসুর কন্যা ললিতা তাকে উদ্ধার করে শবরপ্রধান বিশ্ববসুর কাছে নিয়ে যান। শবরপ্রধানের গৃহে আশ্রয় পান এবং তার কন্যা ললিতার প্রেমে পড়েন। কিছু কাল পর ললিতার সঙ্গেই বিবাহ হয় বিদ্যাপতির। তিনি লক্ষ্য করেন যে, শবরপ্রধান প্রতিদিন সন্ধ্যায় বাড়ি থেকে বের হন এবং পরের দিন দুপুরেই ফিরে আসেন। অনেক অনুরোধে স্ত্রী ললিতার কাছ থেকে বিদ্যাপতি জানতে পারেন, শবরপ্রধান জঙ্গলের গহীনে নীল পর্বতে গোপনে নীলমাধবের পূজা করতে যান। নীলমাধবের কথা জানতে পেরে বিদ্যাপতি তার স্ত্রীর মাধ্যমে বিশ্ববসুকে নীলমাধবের দর্শন করানোর সম্মতি আদায় করেন। কিন্তু শবররাজ বিদ্যাপতিকে সঙ্গে নিতে রাজি হন, এই শর্তে যে, যাত্রার সময় তার চোখ বেঁধে রাখা হবে যাতে মন্দিরের অবস্থানটি সে যেন সঠিক জানতে না পারে। বুদ্ধিমতী ললিতা এক পরিকল্পনা করে স্বামীকে সাহায্য করেন। যাত্রার সময় তিনি  বিদ্যাপতিকে এক ব্যাগ সরিষার বীজ দেন এবং যাওয়ার পথে বিদ্যাপতি সেগুলি ছড়িয়ে দেন। বিগ্রহ দর্শনের পর বিদ্যাপতি অবন্তী রাজ্যে ফিরে এসে তিনি ইন্দ্রদ্যুম্নকে নীলমাধব মন্দির সন্ধানের কথা জানান। কয়েক মাস পরে, সরিষার বীজগুলি অঙ্কুরিত হলে সরিষার গাছ অনুসরণ রাজা ইন্দ্রদ্যুম্ন এবং তার কর্মচারী মন্দিরে যাত্রা করেন, কিন্তু পৌঁছানোর পর রাজা ইন্দ্রদ্যুম্ন দেখেন দেবমূর্তি অন্তর্হিত। মূর্তির অদর্শনে তিনি আমৃত্যু অনশন ব্রত গ্রহণ করলেন। তিন দিন ও তিন রাত ধরে বিষ্ণুর কাছে প্রার্থনা করার পর, তার কানে আসে এক দৈববাণী। তার সর্বব্যাপীতার কথা জানিয়ে নির্দেশ আসে সমুদ্রের জলে যে কাষ্ঠ খন্ড ভেসে আসবে তাই দিয়েই যেন তৈরি করা তার বিগ্রহের মূর্তি এবং তাদের উপাসনার জন্য সমুদ্রের ধারে দাঁড়িয়ে থাকা পাহাড়ের উপরে একটি নতুন মন্দিরে প্রতিষ্ঠা করা হয়।
স্কন্দ পুরাণ অনুসারে, বিদ্যাপতি যখন ফিরে এসে রাজা ইন্দ্রদ্যুম্নকে মন্দিরের অবস্থানের কথা জানান, তখন প্রচণ্ড ঝড়ে নীলমাধবের মূর্তিটি বালির নীচে চাপা পড়ে যায়। অনেক প্রচেষ্টা সত্ত্বেও, রাজা ইন্দ্রদ্যুম্ন মন্দিরে দেবমূর্তি সনাক্ত করতে অক্ষম হন। শেষে দেবর্ষি নারদের পরামর্শে, রাজা ইন্দ্রদ্যুম্ন একটি নতুন মন্দির নির্মাণ করেন এবং সেই স্থানে অশ্বমেধ যজ্ঞ করেন। ফলস্বরূপ দৈববাণী পেয়ে  সমুদ্রে ভাসমান একটি বড় গাছ কেটে জগন্নাথ, বলরাম এবং সুভদ্রার তিনটি কাঠের মূর্তি তৈরি করা হয়। রাজা ইন্দ্রদ্যুম্ন মন্দির উদ্বোধন করার জন্য ব্রহ্মাকে আমন্ত্রণ জানাতে ব্রহ্মলোকে যাত্রা করেন। সময়ের সঙ্গে 'গালা' নামে একজন রাজা নিজেকে মন্দিরের প্রকৃত স্থপতি বলে দাবি করতে থাকেপ, কিন্তু ইন্দ্রদ্যুম্ন পৃথিবীতে ফিরে আসার পর তিনি তার দাবি প্রত্যাহার করে নেন। ব্রহ্মা মন্দির উদ্বোধন করার পর, রাজা ইন্দ্রদ্যুম্ন গালা'কে জায়গাটির রক্ষণাবেক্ষণের দায়িত্ব দিয়ে ব্রহ্মলোকে ফিরে আসেন।
ওড়িশার পুরীর জগন্নাথদেবের মন্দিরে নীলমাধব কেন্দ্রপ্রাণ হিসাবে লক্ষ্মীদেবী মূর্তির ডানদিকে অবস্থান করছেন। এছাড়াও, ওড়িশার নয়াগড় জেলার কান্তিলো শহরে একটি নীলমাধব মন্দির রয়েছে ।
ময়ূর
ময়ূর (Peafowl) Phasianidae (ফ্যাজিয়ানিডি) পরিবারের অন্তর্ভুক্ত অত্যন্ত সুন্দর পাখি। এশিয়ায় Pavo (পাভো) গণে মোট দুই প্রজাতির এবং আফ্রিকায় Afropavo (আফ্রোপাভো) গণে একটি ময়ূরের প্রজাতি দেখা যায়। এশিয়ার প্রজাতি দু'টি হল নীল ময়ূর আর সবুজ ময়ূর। আফ্রিকার প্রজাতিটির নাম কঙ্গো ময়ূর (Afropavo congensis)। নীল ময়ূর ভারতের জাতীয় পাখি। সমগ্র ভারতীয় উপমহাদেশে এদের দেখা যায়। পূর্বে বাংলাদেশে এরা বিস্তৃত থাকলেও এখন সম্ভবত বিলুপ্তির পথে। সবুজ ময়ূর মায়ানমার থেকে জাভা পর্যন্ত বিস্তৃত। আশঙ্কাজনক হারে বিশ্বব্যাপী কমে যাচ্ছে বলে এরা বিপন্ন প্রজাতি হিসেবে বিবেচিত। ঐতিহাসিকভাবে প্রজাতিটি মায়ানমারের জাতীয় প্রতীক হিসেবে গণ্য হয়ে আসছে।
এসব ময়ূরের পাশাপাশি সাদা ময়ূরও দেখা যায়। এদের দেহ শুধু সাদাই নয়, চোখও নীল। প্রকৃতপক্ষে নীল ময়ূরই সাদা ময়ূর, জিনগত মিউটেশনের কারণে এদের এমনটি দেখায়।
ময়ূরের সব প্রজাতি সাধারণত বনে বাস করে এবং মাটিতে বাসা বাঁধে। তবে মাঝে মাঝে লোকালয়েও দেখা যায়। বিশেষ করে সংরক্ষিত এলাকায় এরা মানুষের খুব কাছে চলে আসে। এরা সর্বভূক। চারা গাছের অংশ, কীটপতঙ্গ, বীজের খোসা, ফুলের পাপড়ি এবং ছোট ছোট সন্ধিপদ প্রাণী খায়। এরা ডিম পাড়ে ও ডিম ফুটে বাচ্চা হয়। ছোট বাচ্চাগুলো মুরগির বাচ্চার মতই মায়ের সাথে ঘুরে ঘুরে খাবার খায়। বিপদ দেখলেই মায়ের ডানার নিচে এসে লুকায়। ছোট বাচ্চারা মুরগির বাচ্চার মতই মায়ের পালকের আড়ালে, আবার কখনোবা পিঠের উপর লাফিয়ে ওঠে।
স্ত্রী ময়ূরকে আকৃষ্ট করার জন্য পুরুষ ময়ূর পেখম তোলে। এ কারণেই এরা অত্যন্ত আকর্ষণীয়। তবে ভারতীয় ময়ূরের মত সাদা ময়ূরের পেখমে সোনালী পালক বা নীল রংয়ের বড় ফোঁটা নেই। সাদা ময়ূর সম্পূর্ণ সাদা। স্ত্রী ময়ূরও পেখম তোলে তবে তা শত্রুকে ভয় দেখানোর জন্য। স্ত্রী ময়ূরের পেখম আকারে অনেক ছোট।
আচরণ
ময়ূর বন্য পাখি এবং মাটির গর্তে বাস করে কিন্তু গাছে বিশ্রাম করে।এরা টিরেস্ট্রিয়াল খাদক শ্রেণীর অন্তরভুক্ত। এটা বিশ্বাস করা হয় যে ময়ূরের সকল প্রজাতি পলিগামাস। সাধারনত শত্রুর কাছ থেকে নিজেদের রক্ষার জন্য Galliformes বর্গের প্রাণীদের মত এরাও এদের মেটাটারসাল (পায়ের নখর) ব্যবহার করে।
আর্মেনীয় উইকিপিডিয়া
আর্মেনীয় উইকিপিডিয়া (Վիքիպեդիա Vīkīpedyā or Վիքիպեդիա ազատ հանրագիտարան Wīkīpedyā Azat Hanragitaran) হল উইকিপিডিয়ার আর্মেনীয় সংস্করণ। উইকিমিডিয়া ফাউন্ডেশন পরিচালিত ওয়েবসইটটি ফেব্রুয়ারি ২০০৩ সালে Հայերեն Վիքիփեդիա হিসেবে চালু করা হলেও, এর উন্নয়ন শুরু হয় ২০০৫ সালে।।এপ্রিল ৫, ২০১২ সালে এ নাম পরির্তন করে রাখা হয় Հայերեն Վիքիպեդիա।
অক্টোবর ২০১৩ সালে, আর্মেনীয় উইকিপিডিয়া ৯০,০০০ নিবন্ধ সংখ্যা এবং ৩৯০,০০০ টির অধিক পাতা অতিক্রম করে। সে সময়ে ২৫,৮০০ নিবন্ধিত ব্যবহাকারী ও ৮ জন প্রশাসক ছিল। ডিসেম্বর ২০১৩ সালে এটি ১০০,০০০ নিবন্ধ সংখ্যা অতিক্রম করে। বর্তমানে সমস্ত উপাদান মিলিয়ে এটি উইকিপিডিয়াসমূহের তালিকায় ১০০,০০০+ নিবন্ধের বিভাগে অর্ন্তভুক্ত হয়েছে। September 2023 পর্যন্ত নিবন্ধ সংখ্যা টি এবং 0 জন ব্যবহারকারী, 0 জন প্রশাসক ও 0টি ফাইল আছে এই উইকিপিডিয়ায়। আর্মেনীয় উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা টি।
৩০নং ওয়ার্ড, ঢাকা দক্ষিণ সিটি কর্পোরেশন
৩০নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনের ৬৬ নং ওয়ার্ড ছিল। ওয়ার্ড নং ৩০ ঢাকা মহানগর পুলিশের চকবাজার থানায় অবস্থিত এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন মোহাম্মদ ইরফান সেলিম।
বিবরণ
ওয়ার্ড নম্বর ৩০ ঢাকা মহানগরের হাকিম হাবিবুর রহমান রোড, রাবার বোস ষ্ট্রীট, সোয়ারী ঘাট পূর্ব এবং পশ্চিম, রুই হাট্রা, বড় কাটারা, ছোট কাটারা, দেবীদাস ঘাট লেন, কমিটি গঞ্জ, চম্পাতলী লেন, জুম্মম বেপারী লেন, রজনী বোস লেন, রায় ঈশ্বরচন্দ্র শীল বাহাদুর ষ্ট্রীট, মহিউদ্দিন লেন, জাদব নারায়নদাস লেন, ইমাম গঞ্জ, মেটফোর্ড রোড এলাকা নিয়ে গঠিত।
আর্মেনীয় উইকিপিডিয়া
ভাষা
কিছু নিবন্ধের পৃথক পূর্ব ও পশ্চিম আর্মেনীয় সংস্করণ রয়েছে। সেই ক্ষেত্রে, দ্বিতীয় উপভাষার নিবন্ধসমূহ প্রাথমিক উপভাষার সঙ্গে প্রবন্ধের উপরের ডান দিকের কোণায় অবস্থান করে। এছাড়াও পশ্চিম আর্মেনিয়ান নিবন্ধ স্বতন্ত্র্র শ্রেণীকরণ করা রয়েছে এখান- বিষয়শ্রেণী:পশ্চিম আর্মেনীয় ভাষায় উইকিপিডিয়া প্রবন্ধসমূহ।
নাম পরিবর্তন
আর্মেনীয় উইকিপিডিয়া মূলত Վիքիփեդիա (Vikʻipʻedia) নামে নামকরণ করা হয়েছিল কিন্তু ২০১২ সালে নামকরণ করা হয় Վիքիպեդիա (Vikʻipedia)। এখানে պ (pē) র্ণটি փ (pʻiwr) বর্ণ দ্বারা পতিস্থাপিত হয়েছে পূর্ব আর্মেনীয় ভাষায় ব্যবহৃত অল্পপ্রাণ উচ্চারণ প্রতিফলিত বোঝাতে, ভাষার অফিসিয়াল ফর্মটি আর্মেনিয়ায় ব্যবহৃত ভাষা হয়; যদিও, সংশোধিত বানান পশ্চিম আর্মেনীয় ট্রান্সলিটারেশন সাথে সঙ্গতিপূর্ণ নয়। এই আলোচনা এবং পরিবর্তনের সিদ্ধান্ত দুই দফায় সম্পন্ন হয়েছে, এবং এই পরিবর্তনের ৫ এপ্রিল ২০১২ সালে কার্যকর হয়েছিল।
"একজন আর্মেনীয়, একটি নিবন্ধ"
মার্চ ২৪, ২০১৪ সালে, উইকিমিডিয়া আর্মেনিয়া এবং হিউম্যান ফ্যাক্টর («Մարդկային գործոն») উভয়ে "একজন আর্মেনীয়, একটি নিবন্ধ" («Մեկ հայ՝ մեկ հոդված») নামক একটি প্রচারণা চালু করে। এই গণমাধ্যমগুলোর প্রচারণা বেশকয়েকটি আর্মেনীয় টেলিভিশন স্টেশনে প্রচারিত হয়েছিল।
এই প্রচারণার মূল লক্ষ্য ছিল আর্মেনীয় উইকিপিডিয়া নিবন্ধের মান এবং পরিমাণ বৃদ্ধি করা। উইকিপিডিয়ায় আর্মেনীয় ভাষার উপস্থিতির বিস্তৃতি ছাড়াও, এটি আর্মেনীয় জাতির সমৃদ্ধ ইতিহাসের প্রতিফলন ঘটানোর পাশাপাশি তাদের বর্তমান, সমসাময়িক বিশ্বের উদীয়মান অবস্থানে প্রতিটি প্রবন্ধের মাত্রা সহায়তা করে।
"একজন আর্মেনীয়, একটি নিবন্ধ" প্রচারাভিযান আর্মেনীয় টেভিভিশনে হিউম্যান ফ্যাক্টর টিভি অণুষ্ঠানে ২৪ মর্চ ২০১৪ প্রচারিত হয়েছিল। পরবর্তীকালে অন্যান্য অনেক তথ্য সংস্থা এই প্রচারাভিযানটি জনপ্রিয় করে তুলেছিল।
উত্তর বাংলা কলেজ
উত্তর বাংলা কলেজ (সংক্ষেপে ইউবিসি- UBC) বাংলাদেশের একটি কলেজ। এটি জাতীয় বিশ্ববিদ্যালয় কর্তৃক প্রাক-মডেল পারফরমেন্স রাংকিং -এ রংপুর বিভাগে বেসরকারিতে শ্রেষ্ঠ ও CEDP -র A ক্যাটেগরীভূক্ত কলেজ। এটি দেশসেরা পাঁচটি বে-সরকারি কলেজের মধ্যে তৃতীয় অবস্থানে রয়েছে। উত্তর বাংলা কলেজ বিশ্ববিদ্যালয় বিভাগে তালিকাভুক্ত একটি বিশ্ববিদ্যালয় কলেজ। এই কলেজের ইআইআইএন নম্বর ১২২৮৯১। এই কলেজে ৬০০০ শিক্ষার্থী পড়াশুনা করে।
ইতিহাস
উত্তরবাংলা কলেজ ১৯৯৪ সালে প্রতিষ্ঠিত হয়। ২০১৯ সালের ২৬ শে ডিসেম্বর উত্তর বাংলা কলেজ ২৫ বছরপূর্তি উপলক্ষে রজতজয়ন্তী উদ্‌যাপন করে।
অবস্থান
লালমনিরহাট জেলার কালীগঞ্জ উপজেলার কাকিনা ইউনিয়নের আমীনগঞ্জ, তুষভান্ডার রোড, কাকিনা-সুকানদিঘি সড়কে অবস্থিত।
কোর্স সমূহ
প্রতিষ্ঠানটিতে মাস্টার্স, অনার্স, ডিগ্রি(পাস), এইচএসসি ও এইচএসসি(বিএম) কোর্স সমুহ চালু রয়েছে।
মাস্টার অব সোশ্যাল সায়েন্স (এমএসএস)
অর্থনীতি, সমাজবিজ্ঞান এবং রাষ্ট্রবিজ্ঞান।
মাস্টার অব সায়েন্স (এমএসসি)
মনোবিজ্ঞান ।
বিএ (অনার্স)
বাংলা, ইংরেজি, ইতিহাস, ইসলামের ইতিহাস ও সংস্কৃতি এবং দর্শন।
বিএসএস (অনার্স)
রাষ্ট্রবিজ্ঞান, সমাজবিজ্ঞান এবং অর্থনীতি।
বিবিএ (অনার্স)
হিসাববিজ্ঞান, ব্যবস্থাপনা, মার্কেটিং, বিবিএ (প্রফেশনাল) এবং ফিনান্স ও ব্যাংকিং (প্রক্রিয়াধীন)।
বিএসসি (অনার্স)
মনোবিজ্ঞান, প্রাণিবিজ্ঞান, উদ্ভিদবিজ্ঞান, গণিত এবং পরিসংখ্যান।
ডিগ্রি (পাস) বিষয়সমুহ
বিএ, বিএসএস, বিবিএস এবং বিএসসি।
এইচএসসি (সাধারণ)
মানবিক, ব্যবসায় শিক্ষা ও বিজ্ঞান।
এইচএসসি(বিএম)
হিসাবরক্ষণ, সেক্রেটারিয়াল সায়েন্স, কম্পিউটার অপারেশন, উদ্যোক্তা উন্নয়ন ও ব্যাংকিং।
আবাসিক সুবিধা
ছাত্রদের জন্য গ্লাসগো বনিপ্যাক হোস্টেল এবং ছাত্রীদের জন্য ড. তৈয়ব হোসেন বিদুষীনিবাস।
সহশিক্ষা কার্যক্রম
অ্যাক্টিভ সিটিজেন, রোভার স্কাউট, রোভার গার্লস গাইড, কালচারাল একাডেমী, স্পোর্টস একাডেমী, ইংলিশ ল্যাঙ্গুয়েজ ক্লাব, দুর্যোগ ব্যবস্থাপনা ইউনিট ও ডিবেটিং ক্লাব।
স্কলারশিপ ফান্ড
মেধাবী ও গরীব ছাত্র-ছাত্রীদের জন্য বিশেষ শিক্ষাবৃত্তির ব্যবস্থা। স্নাতক ও স্নাতকোত্তর পর্যায়ের শিক্ষার্থীদের ৯০% উপস্থিতিতে ১২০০/- (এক হাজার দুইশত) টাকার বৃত্তি। জাতীয় বিশ্ববিদ্যালয়ের অধীনে A (এ) গ্রেড প্রাপ্তদের পরবর্তী বর্ষে বিনা বেতনে শিক্ষার সুযোগ এবং জাতীয় বিশ্ববিদ্যালয়ের পরীক্ষায় যারা প্রতি বিভাগে প্রথম হবে (নূন্যতম- গ্রেড ৩.৫) তারা প্রতি বর্ষে ২০ (কুড়ি) হাজার টাকা করে বৃত্তি পাবে।
চিকিৎসা সুবিধা
কাকিনা পল্লী স্বাস্থ্যকেন্দ্রে রয়েছে শিক্ষক- শিক্ষার্থী ও কর্মচারীদের জন্য চিকিৎসা সুবিধা।
১৩১৭
১৩১৭ গ্রেগরীয় বর্ষপঞ্জির একটি সাধারণ বছর।
কাবিননামা
কাবিননামা বলতে বিবাহ সম্পাদনের লিখিত চুক্তি বোঝায়। একে নিকাহনামা বলেও উল্লেখ করা হয়। বিবাহ সম্পাদনের জন্য বা বিবাহ বৈধ হওয়ার জন্য ‘কাবিননামা’ অপরিহার্য নয়। কাবিননামা একটি আইনি বাধ্যবাধকতা। বাংলাদেশের আইন অনুযায়ী সরকার কর্তৃক মনোনীত কাজী সরকার নির্ধারিত ছকে কাবিননামা সম্পাদন করে থাকেন। স্ত্রীর প্রাপ্য দেনমোহর আদায়, স্ত্রীর ভরণপোষণ, উত্তরাধিকার নির্ণয়, সন্তানের পিতৃত্ব ইত্যাদি ক্ষেত্রে যথাযথভাবে নিবন্ধিত কাবিননামা একটি আইনি দলিল।
কাঠামো
মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। উক্ত আইনে বিবাহ নিবন্ধন না-করা একটি শাস্তিযোগ্য অপরাধ। সরকার নির্ধারিত কাজী সরকার নির্ধারিত ছকে বিবাহের নিবন্ধন করবেন। যে কাগজে এই নিবন্ধন করা হয় তা-ই কাবিননামা নামে পরিচিত। কাবিননামায় যা অবশ্যই থাকবে তা হলো: বিবাহের ও  নিবন্ধনের তারিখ, স্বামী ও স্ত্রীর নাম, পরিচয় ও বয়স, বিবাহের সাক্ষীদের নাম ও পরিচয়, বিবাহের দেনমোহরের পরিমাণ এবং তা আদায়ের ও বাকীর পরিমাণ, কাজীর সাক্ষর ও সিলমোহর ইত্যাদি।
শর্তাবলী
মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। সরকার নির্ধারিত কাজী বিবাহের নিবন্ধন করবেন। বিবাহ নিবন্ধনের ক্ষেত্রে বরপক্ষ নিবন্ধন ফি প্রদান করবে। বিয়ে নিবন্ধনের পর কাজী তথা নিকাহ রেজিষ্টার স্বামী ও স্ত্রীকে কাবিননামার সত্যায়িত কপি প্রদানে বাধ্য। নিবন্ধনের সময় কাজী যাচাই করবেন (ক) স্বামীর বয়স কমপক্ষে ২১ এবং স্ত্রীর বয়স কমপক্ষে ১৮ হয়েছে কিনা, বিবাহে স্বামী ও স্ত্রী’র পূর্ণ সম্মতি রয়েছে কি-না, (গ) বিয়ের সাক্ষীগণ উপস্থিত কি-না এবং (ঘ) দেমমোহরের পরিমাণ যথাযোগ্য কি-না এবং তার কত অংশ আদায় করা হয়েছে। এ সমব বিষয়ে নিশ্চিত হয়ে কাজী নিবন্ধনে অগ্রসর হবেন।
সুজন সখী
কাহিনী সংক্ষেপ
পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুলেমানের স্ত্রী কন্যা সন্তানের জন্ম দিয়ে মারা যায়। সুলেমানের মেয়ে সখী তার দাদীর আদরে-যত্নে বড় হতে থাকে। একদিন সুজনের সাথে তার পরিচয় হয়। কিন্তু তারা দুজনের কেউ কারো আসল পরিচয় জানে না। সখী একদিন তার দাদীর সাথে সুজনের পরিচয় করিয়ে দিলে তারা তাদের আসল সম্পর্ক জানতে পারে। এখন তারা কি পারবে দুই ভাইয়ের মধ্যে সুসম্পর্ক স্থাপন করতে!
সঙ্গীত
ছায়াছবিটির সঙ্গীত পরিচালনা করেছেন খান আতাউর রহমান। গীত রচনা করেছেন খান আতাউর রহমান ও মমতাজ আলী খান। গানে কণ্ঠ দিয়েছেন আব্দুল আলীম, সাবিনা ইয়াসমিন, নীলুফার ইয়াসমিন, ইন্দ্রমোহন রাজবংশী, রথীন্দ্রনাথ রায়, গোলাম আম্বিয়া, ইয়ামিন চৌধুরী, ও মুস্তাফিজুর রহমান।
পুরস্কার
জাতীয় চলচ্চিত্র পুরস্কার
বাচসাস পুরস্কার
রায়পুরা ইউনিয়ন
রায়পুরা ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
অবস্থান ও সীমানা
রায়পুরা উপজেলা থেকে ৪ কিলোমিটার উত্তরে অবস্থিত।দক্ষিন পূর্বদিকে রায়পুরা পৌরসভা,পশ্চিম দিকে চান্দেরকান্দি ইউনিয়ন,পুর্বদিকে দৌলতকান্দি ইউনিয়ন এবং দক্ষিন দিকে কাকন নদী। রায়পুরা ইউনিয়নের সবচেয়ে বিখ্যাত গ্রাম হচ্ছে "রাজপ্রাসাদ"।
আয়তন ও জনসংখ্যা
৭০ বর্গকিলোমিটার। জনসংখ্যাঃ ১৫০০০ জন।
শিক্ষা
শিক্ষার হার :৭৮ শতাংশ।
শিক্ষা প্রতিষ্ঠানরায়পুরা ইউনিয়নে কোনো কলেজ নেই। তবে একটি উচ্চ বিদ্যালয়সহ মোট ১০টি বিদ্যালয় রয়েছে।
দর্শনীয় স্থান
রায়পুরার উল্লেখযোগ্য ব্যক্তিদের মধে্ রয়েছে
জনপ্রতিনিধি
বর্তমান চেয়ারম্যান- আনোয়ার হোসেন হালিম {| class="wikitable" !ক্রমিক ১.নামঃরজব উদ্দিন মেয়াদঃ ১০ বছর ২.নামঃ আলকাছ উদ্দিন মেয়াদঃ ৫ বছর ৩. নামঃ আনোয়ার হোসেন হালিম মেয়াদঃ ৫ বছর ৪. ফারুক আলী মেয়াদঃ ২০২১ থেকে বর্তমান।
শিশুশ্রম বা জোরপূর্বক শ্রম দ্বারা উৎপাদিত পণ্যের তালিকা
শিশুশ্রম বা জোরপূর্বক শ্রম দ্বারা উৎপাদিত সামগ্রীর তালিকা একটি বার্ষিক প্রকাশনা, যা মার্কিন যুক্তরাষ্ট্র সরকার অধীনস্থ মার্কিন শ্রমবিভাগ এর আন্তর্জাতিক শ্রম বিষয়ক ব্যুরো দ্বারা পরিচালিত হয়।      এটা ২০১৪ সালের ডিসেম্বরের মধ্যে প্রকাশিত হয়েছে তার ষষ্ঠ সংস্করণ জারি শ্রম রিপোর্টে।   এ তালিকা প্রকাশিত হয় ২০০৫ -এর পাচারের শিকার ব্যক্তিদের সুরক্ষা অ্যাক্ট (TVPRA) -এর অধীনে, যা ২০০৮, ২০১১ ও ২০১৩ সালে কংগ্রেস দ্বারা সুরক্ষিত করা হয়। পাচার আইনের শিকার জন্য একজন বিচারপতি ২০১৫ সালের জানুয়ারিতে হাউস আইন পাস করেন।
প্রেমচাঁদ রায়চাঁদ
প্রেমচাঁদ রায়চাঁদ (জন্ম: ১৮৩১ - মৃত্যু: জুলাই ১৯১৮) প্রসিদ্ধ ভারতীয় ব্যবসায়ী, দানবীর এবং সমাজসেবক ছিলেন।
জন্ম ও পরিবার
তার আদি নিবাস ছিল গুজরাটের সুরাটে। তার বাবার নাম রায়চাঁদ দীপচাঁদ। তিনি মাত্র ১৬ বছর বয়েসে বাবার ব্যবসায় যোগ দেন। তুলো আর আফিমের ব্যবসা করেন।
শিশুশ্রম বা জোরপূর্বক শ্রম দ্বারা উৎপাদিত পণ্যের তালিকা
ইতিহাস
১৯৪৭ সালে প্রতিষ্ঠিত আন্তর্জাতিক শ্রম বিষয়ক ব্যুরো (ILAB) বিশ্বজুড়ে শ্রম, শিশুশ্রম, জোরপূর্বক শ্রম ও জোরপূর্বক শিশুশ্রম বিষয়ে অসংখ্য প্রতিবেদন প্রকাশ করেছে।  ২০০৯ সাল থেকে ব্যুরো প্রতিবছর শিশুশ্রম বা জোরপূর্বক শ্রম দ্বারা উৎপাদিত পণ্যের একটি হালনাগাদ তালিকা প্রকাশ করছে। প্রতিবেদনে ২০০৯ সালে প্রথম সংস্করণে ৫৮টি দেশের ১২২ টি পণ্য তালিকাভুক্ত করা হয়েছিল। ২০১৪ সালে এটি ৭৪ টি দেশের ১৩৬ টি পণ্য তালিকাভুক্ত করেছে।
প্রেমচাঁদ রায়চাঁদ
কর্মজীবন
আমেরিকার স্বাধীনতা যুদ্ধের (১৮৬১-১৮৬৫) আগে ব্রিটেনে তুলো আমদানি হত প্রধানত আমেরিকা থেকে, যুদ্ধের সময় ভারতীয় তুলোর চাহিদা অনেক বেড়ে যায়। এই সময়ে বোম্বাই ও আমেদাবাদ শহরে অনেকগুলি তুলোর ব্যবসার গোড়াপত্তন হয়। প্রেমচাঁদ রায়চাঁদ তুলোর ব্যবসা করে আর অন্য কোম্পানীর শেয়ার কেনাবেচা করে প্রচুর ধনসম্পত্তির মালিক হন। এসময়ে শেয়ার বাজারের ওপর অনেক দখল ছিল প্রেমচাঁদের, তবে ১৮৬৬ সালে শেয়ার বাজারের পতনে তার ক্ষমতা ও সম্পত্তির অবনমন হয়।
শিশুশ্রম বা জোরপূর্বক শ্রম দ্বারা উৎপাদিত পণ্যের তালিকা
ইতিহাস
টিভিপিআরএ তালিকা এমন পণ্য ও দেশগুলিকে নির্দেশ করে, যেখানে আইএলএবি উল্লেখযোগ্যভাবে শিশুশ্রম এবং জোরপূর্বক শ্রমের উল্লেখযোগ্য ঘটনা রেকর্ড করেছে পৃথক কোম্পানি বা ব্যবসার সাথে সম্পর্কিত না করে। সর্বজনীনভাবে উপলব্ধ উৎসের উপর ভিত্তি করে একটি বিস্তৃত তালিকা প্রদানের জন্য ক্লান্তিকর গবেষণা পরিচালিত হয়েছে।
প্রেমচাঁদ রায়চাঁদ
কর্মজীবন
সারা জীবনে তিনি প্রায় ৬০ লক্ষ টাকা দান করেছেন। তার দেওয়া ২ লক্ষ টাকার সুদ থেকে কলকাতা বিশ্ববিদ্যালয় কৃতী ছাত্রদের প্রেমচাঁদ-রায়চাঁদ বৃত্তি নামের গবেষণা বৃত্তি দেয়। ১৮৬৮ খ্রিষ্টাব্দে এই বৃত্তি প্রথম দেওয়া হয়েছিল। মায়ের স্মৃতির উদ্দেশ্যে তিনি বোম্বাই বিশ্ববিদ্যালয়ের গ্রন্থাগার ও ক্লক টাওয়ার নির্মাণ করে দেন।
শিশুশ্রম বা জোরপূর্বক শ্রম দ্বারা উৎপাদিত পণ্যের তালিকা
ইতিহাস
২০০৯ সালে ব্যুরোর গবেষণায় বলা হয়েছে, জোরপূর্বক শ্রমের চেয়ে শিশুশ্রমের দ্বারা উৎপাদিত পণ্য বেশি। কৃষি ফসল পণ্যগুলির বৃহত্তম শ্রেণীর প্রতিনিধিত্ব করে। প্রকৃতপক্ষে, তালিকায় ৬০টি কৃষি পণ্য, ৩৮টি উউৎপাদিত পণ্য ও ২৩টি খনিজ পণ্য ছিল।  , উৎপাদনে ইট তৈরি ও খনির শিল্পে স্বর্ণ খনিতে শিশুশ্রম এবং জোরপূর্বক শ্রম গ্রহণ করা হয়েছিল। ২০১৪ সালে কৃষি, বনায়ন এবং মাছ ধরার তালিকায় পণ্যগুলির সবচেয়ে বড় শ্রেণীর প্রতিনিধিত্ব করেছিল এবং ১২৬টি পণ্য বিশ্বব্যাপী বাধ্যতামূলক শ্রম দ্বারা উত্পাদিত ৫৫টি পণ্যের তুলনায় শিশুশ্রম দ্বারা উত্পাদিত হয়েছিল বলে জানা গেছে। এই ধরনের কাজের অবস্থার উদাহরণ তুলনামূলকভাবে একই খাতে পরিলক্ষিত হয়েছিল।
টিভিপিআরএ তালিকার লক্ষ্য জাতীয় ও আন্তর্জাতিক স্তরে শিশুশ্রম ও জোরপূর্বক শ্রম সম্পর্কে সচেতনতা বৃদ্ধি করা এবং কার্যকরভাবে জোরপূর্বক শ্রম দূর করার জন্য সরকার ও সমাজের আদিম উদ্দেশ্যকে শক্তিশালী করে।
স্বর্ণ রাম
স্বর্ণ রাম ভারতের পাঞ্জাব রাজ্যের ভারতীয় জনতা পার্টির একজন রাজনীতিবিদ।
সংক্ষিপ্ত জীবনী
স্বর্ণ রাম পাঞ্জাব বিধানসভায় ১৯৯৭ থেকে ২০০২ এবং ২০০৭ থেকে ২০১২ খ্রিষ্টাব্দ পর্যন্ত ফগওয়াড়া বিধানসভা কেন্দ্র থেকে প্রতিনিধিত্ব করেন। ১৮ জুন ১৯৯৭ থেকে ২৬ জুলাই ১৯৯৭ খ্রিষ্টাব্দ পর্যন্ত তিনি পাঞ্জাব বিধানসভার ডেপুটি স্পিকারের দায়িত্ব পালন করেন। ২০০৭ থেকে ২০১২ খ্রিষ্টাব্দ পর্যন্ত তিনি সরকারের প্রযুক্তি শিক্ষা, শিল্প প্রশিক্ষণ ও সামাজিক সুরক্ষা মন্ত্রকের মন্ত্রিত্বের দায়িত্ব পালন করেন।
খঞ্জন
thumb|left|Photographed at Kibale, W. Uganda থাম্ব|Wagtail photographed at [[ঢাকা|Dhaka, Bangladesh by Sifat Sharker ]] খঞ্জন একটি পাখি-র প্রজাতি যারা সাধারণত সোজাসুজি না উড়ে ঢেউ এর মত উঁচুনিচু হয়ে উড়ে বেড়ায় । তাছাড়া লেজ নাড়া এদের একটা অভ্যাস । এই পাখির গলার স্বরও খুব মিষ্টি ।
বৈশিষ্ট্য
খঞ্জনের আকার কিছুটা চড়ুই পাখির মতো। এদের বাইরের পালক সাদা। বীজ, পোকামাকড়, ক্ষুদ্র শামুক, কেঁচো ইত্যাদি এদের প্রিয় খাদ্য। খঞ্জন পাখি দ্রুত হাঁটে ও দৌড়ায়, শিকার ধরতে ছুটে চলে। এরা সারাক্ষণ লেজ নাড়ে। সাধারণত নদীনালার কাছে ও আর্দ্র তৃণভূমিতে এরা বসবাস গড়ে। পুরুষ পাখি স্ত্রী পাখির তুলনায় উজ্জ্বল রঙের। একটু ভিন্ন ধরনের বনখঞ্জন (Dendronanthus indicus) বনে বাসা বাঁধে। এরা ঘাস ও শিকড় দিয়ে বাসা বানায়, তাতে চুল ও পালকের আস্তর থাকে। একমৌসুমে ৪-৬টি ডিম পাড়ে। গায়ের রং হলুদ দাগসহ নীলচে-সাদা বা বাদামি। গোটা পৃথিবীতে খঞ্জনের প্রজাতির সংখ্যা প্রায় ১২টি এবং বাংলাদেশে ৬টি, তন্মধ্যে একটি স্থায়ী, বাকিরা পরিযায়ী।
হামিন আহমেদ
হামিন আহমেদ বাংলাদেশী সংঙ্গীত শিল্পী। তিনি ব্যান্ড দল মাইলস এর সদস্য।
শৈশব ও কর্মজীবন
হামিন আহমেদ এর বাবা সংঙ্গীত পরিচালক কমল দাশগুপ্ত এবং মা নজরুল সংগীতশিল্পী ফিরোজা বেগম। হামিন আহমেদ প্রথমে কলকাতার একটি স্কুলে পড়াশোনা করেন। তারপরে তিনি ঢাকায় চলে আসেন এবং নটর ডেম কলেজে পড়াশোনা করেন। তিনি ঢাকা বিশ্ববিদ্যালয় এ জন প্রশাসন বিভাগে পড়াশোনা শেষ করেন। তার ছোট ভাই শাফিন আহমেদ মাইলস এর সহযোগী সদস্য।
ব্যবসা
১৯৮৭ সালে আহমেদ তার নিজস্ব উদ্যোগে কম্পিউটার ব্যবসা ডেটাটেক শুরু করেছিলেন। পরে তিনি ১৯৯২ সালে এসিআইতে বাণিজ্যিক বিভাগে যোগদান করেন। ২০০২ সাল থেকে তিনি পোশাক খাতে বিনিয়োগ করেন।
ব্যক্তিগত জীবন
হামিন আহমেদের স্ত্রী সঙ্গীতশিল্পী কানিজ সুবর্ণা। হামিন আহমেদের তিন সন্তান রয়েছে। তাদের মধ্যে বড় হলেন আহনাফ আহমেদ (জন্ম ১৯৯৫)। সূর্যতরুণ, আজাদ বয়েজ, আবাহনী এবং মোহামেডান ক্লাবগুলির হয়ে হামিন আহমেদক্রিকেট খেলতেন।
১৩১৮
১৩১৮ গ্রেগরীয় বর্ষপঞ্জির একটি সাধারণ বছর।
ব্রাজিলের কার্নিভাল
thumb|right|200px|[[রিউ দি জানেইরু|রিউ দি জানেইরুর সাম্বা স্কুল প্যারেডে ব্রাজিলীয় কণ্ঠশিল্পী কেলি কে]] thumb|right|200px|ব্রাজিলের কার্নিভালে পরিবেশিত একপ্রকার নৃত্য ব্রাজিলের কার্নিভাল (Carnaval — উচ্চারণ: ক্যার্‌নাভাল্‌) হচ্ছে ব্রাজিলের একটি বাৎসরিক উৎসব, যা ইস্টারের চল্লিশ দিন আগে অনুষ্ঠিত হয়। লেন্টের কিছু নির্দিষ্ট দিনে রোমান ক্যাথলিক ও অন্যান্য কিছু খ্রিস্টধর্মাবলম্বী ঐতিহ্যগতভাবে মাংস ও ডিমজাত খাবার গ্রহণ করা ত্যাগ করে। "কার্নিভাল" শব্দটি এসেছে "carnelevare" থেকে, যার অর্থ ‘মাংস ত্যাগ করা’। বিশ্বাস করা হয় যে, কার্নিভাল উদ্‌যাপনের বিষয়টি এসেছে সাতুরলানিয়ার পেগান উৎসব থেকে, যা মূলত খ্রিস্টীয় ভাবাধারা থেকে উৎপত্তি।
এই উৎসবের সুরের স্পন্দন, অংশগ্রহণ, এবং পোশাক এক অঞ্চল থেকে অন্য অঞ্চলে ভিন্ন হয়ে থাকে। দক্ষিণের শহর রিউ দি জানেইরু ও সাঁউ পাউলুতে ভেনিস কার্নিভালের উৎসাহে এটি আয়োজন করে মূলত সাম্বা স্কুলগুলো। এই আনুষ্ঠানিক কুচকাওয়াজগুলো জনসাধারণের সামনে ব্যাপকভাবে প্রদর্শিত হয়, যদিও ব্লোকস নামের তুলনামূলক কম আয়োজনের কুচকাওয়াজগুলো অন্যান্য শহরগুলোতে দেখা যায়। উত্তর-পশ্চিমের শহর সালভাদর, পোর্টো সেগুরো, এবং রেসিফির রাস্তাতেও কুচকাওয়াজ অনুষ্ঠিত হয়, এবং সাধারণ জনগণ তাতে সক্রিয়ভাবে অংশ নেয়। এই কার্নিভাল আফ্রিকান-ব্রাজিলীয় সংস্কৃতি দ্বারা অত্যন্ত তাৎপর্যপূর্ণভাবে প্রভাবিত হয়েছে। এছাড়া উত্তর-পূর্বের ওলিন্দার কার্নিভালেরও বেশকিছু মৌলিক বৈশিষ্ট্য আছে, যদিও এর কিছু অংশ ভেনিস কার্নিভালের সাথে সাদৃশ্যপূর্ণ ও আঞ্চলিক লোকসাহিত্যের সাথে একটি হালকা সংঘর্ষের সৃষ্টি করেছে।
কার্নিভাল ব্রাজিলের সবচেয়ে জনপ্রিয় ছুটির দিন, এবং এই দিনে সর্বোচ্চ সংখ্যক অনুষ্ঠান অনুষ্ঠিত হয়। পুরো দেশের কাজকর্ম প্রায় এক সপ্তাহের জন্য সম্পূর্ণ বন্ধ হয়ে যায়। বিশেষ করে উপকূলবর্তী শহরগুলোতে রাত-দিন অনুষ্ঠান চলতে থাকে। বিয়ারের বিক্রয় সারা বছরেরে তুলনায় ৮০% বৃদ্ধি পায়, এবং কার্নিভালকে সামনে রেখে পর্যটকের আগমন বৃদ্ধি পায় প্রায় ৭০%। এমতাবস্থায় এইডসের সংক্রমণ রোধে সরকার কনডম বিতরণসহ বিভিন্ন সচতনতামূলক ক্যাম্পেইন চালু করে।
হাইল হাওর
হাইল হাওর বাংলাদেশের বৃহত্তর সিলেটের মৌলভীবাজার ও হবিগঞ্জ জেলার কিয়দাংশে অবস্থিত একটি বৃহদায়তন জলাভূমি।
অবস্থান ও আয়তন
হাইল হাওর সিলেটের মৌলভীবাজার জেলার সদর ও শ্রীমঙ্গল এবং হবিগঞ্জ জেলার বাহুবল উপজেলা জুড়ে বিস্তৃত।; এতে রয়েছে ১৪ টি বিল এবং পানি নিস্কাশনের ১৩ টি নালা। এই হাওরটির মোট আয়তন ১০ হাজার হেক্টর; যার ৪ হাজার হেক্টর প্লাবন ভূমি, ৪ হাজার ৫১৭ হেক্টর হাওর, ১ হাজার ৪০০ হেক্টর বিল, ৪০ হেক্টর খাল এবং ৫০ হেক্টর নদী।
মৎস্যসম্পদ
হাইল হাওরে পূর্বে ৯৮ প্রজাতির মাছের আবস থাকলেও বর্তমানে এদের মধ্যে ২১ প্রজাতি পুরোপুরি বিলুপ্ত হয়ে গেছে এবং আরো ১১ প্রজাতির মাছ বিলুপ্তপ্রায়। বিলুপ্ত হয়ে যাওয়া মাছগুলো হলো: বাচা, ঘারুয়া, ছেপচালা, বাঘাইড়, ঢেলা, রিটা, বাঁশপাতা, রানী, নাফতানি, নাপিত কই, তারা বাইম, বামোশ, বড় বাইম, তিতপুঁটি, নামা চান্দা, একথুটি, চাকা, শ্বেত সিংগি, শ্বেত মাগুর মাছ; পক্ষান্তরে, বিলুপ্তপ্রায় মাছগুলো হলো: পাবদা, আইড়, বেদা, মিনি, ফলি, গজার, গুলশা, দাড়কিনি, চিতল, টাটকিনি ও তারা বাইন।
বাঁশগাড়ি ইউনিয়ন
বাঁশগাড়ি ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
শাকবাড়িয়া নদী
শাকবাড়িয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৩২ কিলোমিটার, গড় প্রস্থ ২৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাকবাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।
মোহনা
এই নদীর মোহনায় গড়ে উঠেছে অনেকগুলো বড় বড় বাজার ৷ এর মধ্যে কাটকাটা, জোড়শিং, আংটিহারা, ৪ নং কয়রা, পাথরখালী অন্যতম ৷
প্রবাহ
শাকবাড়িয়া নদীটি খুলনা জেলার কয়রা উপজেলার নালিয়ান রেঞ্জ ইউনিয়ন এলাকায় প্রবহমান কয়রা নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়ন এলাকায় প্রবহমান অর্পণগাছিয়া নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।
লোনাওয়াল রেলওয়ে স্টেশন
লোনাওয়ালা স্টেশন হল ভারতের মহারাষ্ট্র রাজ্যের লোনাওয়ালা শহরে একটি রেল স্টেশন। লোনাওয়ালা স্টেশন হল লোনাওয়ালা  - পুনে শহরতলি রেল রুটের প্রান্তীক বা টার্মিনাস স্টেশন।  ১৭ টি শহরতলি রেল পুনে-লোনাওয়ালা রুটে পরিচালিত হয় প্রতিদিন। মুম্বাই - পুণে এক্সপ্রেস ও মেইল ট্রেনের জন্যও লোনাভলা একটি থামার স্থান। কর্জট-পুণে প্যাসেঞ্জার ট্রেনও লোনাওয়াল থামে। কল্যাণ-পুনে পথের ট্রেনে যাত্রা শুরু করে লোনাওয়ালা স্টেশনে থেমে যায়। এই স্টেশনে লোনাওয়ালা শহরে প্রবেশের সুযোগ প্রদান করে এবং নিকটবর্তী এলাকায় কার্লা গুহা, ভাজা গুহা, লোহাগড়, বিষপুর ফোর্ট, ভুসি বাঁধ এবং বোর ঘাট (খণ্ডলা ঘাট) রেল পরিসেবা প্রদান করে। লোনাওয়ালা থেকে মাত্র ৮ কিলোমিটার (৫.০ মাইল) দূরে খান্দলা হিলার স্টেশন অবস্থিত।
তৃতীয় তৈলপ
তৃতীয় তৈলপ (রাজত্বকাল: ১১৫১–১১৬৪ খ্রিস্টাব্দ) রাজা দ্বিতীয় জগদেকমল্লের পরে পশ্চিম চালুক্য সিংহাসনে আরোহণ করেন। তাঁর রাজত্বকালেই চালুক্য সাম্রাজ্যের পতনের সূত্রপাত ঘটে। কাকতীয় রাজবংশের দ্বিতীয় প্রোল তাঁর বিরুদ্ধে যুদ্ধ ঘোষণা করেন। যুদ্ধে তৃতীয় তৈলপ পরাজিত ও বন্দী হন। এই ঘটনার ফলে চালুক্যদের অন্যান্য সামন্ত শাসকেরাও বিদ্রোহ ঘোষণা করে। সেউণ ও হৈসলরা চালুক্য রাজ্য থেকে নিজ নিজ অঞ্চল বিচ্ছিন্ন করে নিতে থাকে। কলচুরি রাজা দ্বিতীয় বিজ্জল ১১৫৭ খ্রিস্টাব্দে রাজধানী কল্যাণী অধিকার করে নিলে তৃতীয় তৈলপ অধুনা ধারওয়াড় জেলার অন্তর্গত অন্নিগেরীতে পালিয়ে যান। শেষ পর্যন্ত ১১৬২ খ্রিস্টাব্দে হৈসল রাজ বীর নরসিংহের হাতে তৃতীয় তৈলপ নিহত জন।
ত্রিনিদাদ ও টোবাগোর কার্নিভাল
thumb|200px|কার্নিভালে নৃত্যরত দুইজন অংশগ্রহণকারী। এ ধরনের নৃত্যকে স্থানীয়ভাবে ‘উইনিং’ বলা হয়।
ত্রিনিদাদ ও টোবাগোর কার্নিভাল হচ্ছে ত্রিনিদাদ ও টোবাগোর সবচেয়ে জনপ্রিয় বার্ষিক উৎসব। সেই সাথে সাংস্কৃতিক এবং পর্যটনের দিক থেকে এটি যথেষ্ট তাৎপর্যপূর্ণও বটে। এই কার্নিভাল অনুষ্ঠিত হয় অ্যাশ বুধবারের দুই দিন আগে। সোম ও মঙ্গলবার জুড়ে রাস্তায় কুচকাওয়াজসহ (প্যারেড) বিভিন্ন প্রকার অনুষ্ঠান চলতে থাকে। এটা বলা হয় যে, যদি দ্বীপবাসীরা এটি উদ্‌যাপন না করে, তবে গত বছরের উদ্‌যাপনকে ফিরিয়ে আনার জন্য তারা এটির জন্য তৈরি থাকে। এই উৎসবটির প্রাণ হচ্ছে বিখ্যাত ক্যালিপসো সঙ্গীত, খুব সাম্প্রতিককালে সোকা সঙ্গীত, ক্যালিপসোকে স্থানান্তর করে সবচেয়ে জনপ্রিয় সঙ্গীতের স্থানটি দখল করেছে। পোশাক, লাঠি খেলা, এবং লিম্বো প্রতিযোগিতা এই উৎসবের আরো কয়েকটি অন্যতম গুরুত্বপূর্ণ দিক।
ইতিহাস
মূলত ফ্রেঞ্চ ক্যাথলিক কার্নিভাল উদ্‌যাপন, এবং পশ্চিম আফ্রিকান কার্নিভাল উদ্‌যাপন থেকে উনিশ শতকে ত্রিনিদাদ ও টোবাগোতে কার্নিভাল উদ্‌যাপন করা শুরু হয়।
চিল
চিল শিকারী পাখি। এদের ডানাদুটি বেশ দীর্ঘ এবং পা দূর্বল ও খাটো। এদের দৃষ্টিশক্তি প্রখর। শিকার খোঁজে এরা আকাশে ডানা স্থির রেখে চক্রাকারে ঘুরপাক খায়। চিল সাধারণত মৃত প্রাণীদেহ খায়, তবে অনেক সময়ে এরা ক্ষুদ্র প্রাণীও শিকার করে থাকে।
এরা বাজ, ঈগল ও শিকরের সাথে মিলে অ্যাক্সিপিট্রিডাই গোত্রের সৃষ্টি করেছে।
প্রজাতিসমূহ
পার্নিনাই পরিবারের নিম্নলিখিত পাখিগুলোকেও চিলের মধ্যে গণ্য করা হয়:
দুগদুগী
দুগদুগী ভারতের আসাম প্রদেশে তৈরি লকেটজাতীয় একপ্রকার অলঙ্কারবিশেষ যা মূলত নারীদের ভূষণ হিসেবে তৈরি করা হয়ে থাকে।  গঠনগত দিক থেকে এটি মূলত একধরনে লকেট, নাম ও বৈশিষ্ট্যের দিক থেকে যা বাঙালি নারীদের ব্যবহৃত ধুকধুকি বা লকেটের মতোই। এর নকশাটি বাদ্যযন্ত্র, প্রকৃতি এবং আসামের গৃহস্থালীর পণ্য দ্বারা অনুপ্রাণিত। সাধারণত আসামের আদিবাসী স্বর্ণকাররা কাঁচা স্বর্ণ দিয়ে এটি তৈরি করে, স্থানীয়ভাবে এসব আদিবাসীরা থলু নামে পরিচিত। সাধারণত আংটি ও কানের দুল সমন্বয়ে এই প্রাচীন গহনাটি পড়া হয়। এটি দেখতে অনেকটা হৃদয় আকৃতির  মত হয়ে থাকে, তবে কিছুটা ব্যতিক্রমও হতে পারে। উৎসব-পাৰ্বন, বিয়ে-শাদি ও বিভিন্ন মাঙ্গলিক অনুষ্ঠানে অসমীয়া মহিলারা এই অলংকার পরিধান করে। রঙালী বিহুতে বিহু নাচের সময় নর্তকীরাও এই অলঙ্কারটি পড়ে থাকে।
অলঙ্কার তৈরি করার পদ্ধতি
অসমীয়া গহনা তৈরি করার পদ্ধতি বাংলাদেশ, ভারত, নেপাল, পাকিস্তান ও দক্ষিণ এশিয়ার ও পূর্ব এশিয়ার অন্যান্য দেশ ও জাতির গহনা তৈরির পারম্পরিক পদ্ধতির সাথে সাদৃশ্যপূর্ণ বলা চলে। বিভিন্ন আনুষঙ্গিক সরঞ্জামাদির সাহায্যে এইসব গহনাবিশেষ তৈরি করা হয়ে থাকে। সাধারণত অসমীয়া গহনার আকার-আকৃতি বা রূপাংকরণ জৈবিক বৈচিত্ৰ্য ও অসমীয়া বাদ্যযন্ত্ৰের আকৃতি থেকে অনুপ্ৰাণিত। অন্যান্য অসমীয়া গহনার অনুরূপ দুগদুগী অলঙ্কারটিও একইরকম পদ্ধতিতে প্ৰস্তুত করা হয়।
মানি ইন দ্য ব্যাংক (২০১৯)
মানি ইন দ্য ব্যাংক একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ১৯শে মে তারিখে মার্কিন যুক্তরাষ্ট্রের কানেটিকাটের হার্টফোর্ডের এক্সএল সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি মানি ইন দ্য ব্যাংক কালানুক্রমিকের অধীনে প্রচারিত দশম অনুষ্ঠান ছিল।
প্রাক-প্রদর্শনে একটি সহ মূল অনুষ্ঠান মিলিয়ে মোট ১২টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে অঘোষিত প্রতিযোগী ব্রক লেজনার পুরুষদের মানি ইন দ্য ব্যাংক ল্যাডার ম্যাচ জয়লাভ করেছে। এই অনুষ্ঠানের উদ্বোধনী ম্যাচে বেইলি নারীদের মানি ইন দ্য ব্যাংক ল্যাডার ম্যাচ জয়লাভ করেছে, পরবর্তীতে তিনি ডাব্লিউডাব্লিউই স্ম্যাকডাউন নারী চ্যাম্পিয়নশিপের জন্য শার্লট ফ্লেয়ারের বিরুদ্ধে (যেটি এই অনুষ্ঠানেই বেকি লিঞ্চ চ্যাম্পিয়নশিপটি জয়লাভ করেছিলেন) তার মানি ইন দ্য ব্যাংক চুক্তি ব্যবহার করে চ্যাম্পিয়নশিপটি জয়লাভ করেছেন। অন্যান্য শীর্ষস্থানীয় ম্যাচে, বেকি লিঞ্চ ডাব্লিউডাব্লিউই র নারী চ্যাম্পিয়নশিপ ম্যাচে লেইসি এভান্সকে,কফি কিংস্টন ডাব্লিউডাব্লিউই চ্যাম্পিয়নশিপ ম্যাচে কেভিন ওয়েন্সকে এবং সেথ রলিন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে এ জে স্টাইলসকে হারিয়েছে।
বনু কুরাইজা
বনু কুরাইজা (بني قريظة; بنو قريظة) ছিল ৭ম শতাব্দীতে মদিনার একটি ইহুদি গোত্র। খন্দকের যুদ্ধের পর মুসলিমদের সাথে তাদের সংঘর্ষ সৃষ্টি হয় এবং তারা আত্মসমর্পণ করে। পরে বিচারে গোত্রের প্রাপ্তবয়স্ক পুরুষ সদস্যদের হত্যা এবং নারী ও শিশুদের দাস হিসেবে বন্দী করা হয়।
৬২২ সালে মুহাম্মদ মদিনায় হিজরত করেন। এরপর বিবাদমান পক্ষগুলোর মধ্যে মদিনা সনদ নামক চুক্তি স্বাক্ষরিত হয়। হিজরতের পর মক্কার কুরাইশদের সাথে মদিনার মুসলিমদের মধ্যে কয়েকটি যুদ্ধ সংঘটিত হয়। এছাড়াও মুসলিমদের সাথে মদিনার ইহুদিদের মধ্যেও বিরোধপূর্ণ পরিস্থিতি সৃষ্টি হয়েছিল।
খন্দকের যুদ্ধের সময় কুরাইশ ও তাদের মিত্ররা মদিনা শহর অবরোধ করে। মদিনার চারপাশে পরিখা খুড়ে প্রতিরক্ষার ব্যবস্থা নেয়া হয়েছিল। বনু কুরাইজা এসময় কুরাইশদের সাথে যোগ দিয়ে চুক্তি লঙ্ঘন করে। তারা ভিন্ন দিক থেকে মুসলিমদের উপর হামলার পরিকল্পনা করেছিল। যুদ্ধ সমাপ্ত হওয়ার পর মুসলিমরা তাদের গোত্রের উপর অবরোধ করে। শেষপর্যন্ত সাদ ইবনে মুয়াজকে বিরোধ মীমাংসার জন্য উভয় পক্ষ থেকে বিচারক নিযুক্ত করা হয়। সাদ গোত্রের সকল প্রাপ্তবয়স্ক  পুরুষ সদস্যকে হত্যা এবং নারী ও শিশুদেরকে দাস হিসেবে বন্দী করার নির্দেশ দেন।
তথ্যসূত্র
https://www.pathoftrue.com/2021/01/blog-post_28.html?m=1
দরবারী লাল
দরবারী লাল ভারতের পাঞ্জাব রাজ্যের একজন রাজনীতিবিদ।
দয়া (গুণ)
দয়া (সংস্কৃত: दया) হল সংস্কৃত শব্দ যাকে সাধারণত "সমবেদনা" বা "সহানুভূতি" হিসাবে অনুবাদ করা হয়। এটি মূল শব্দ 'দা' থেকে উদ্ভূত, যার অর্থ "উপহার" এবং এটি হিন্দুধর্ম ও শিখধর্মের ধারণা যেখানে অন্যদের দুঃখের জন্য সহানুভূতি অনুভূত হয়। যোগ ও হিন্দু ঐতিহ্যে দয়া ১০টি যমের মধ্যে একটি।
আলোচনা
পদ্মপুরাণ দয়াকে প্রচেষ্টা চালিয়ে অন্যের দুঃখ ও অসুবিধা প্রশমিত করার পুণ্যময় আকাঙ্ক্ষা হিসেবে সংজ্ঞায়িত করেছে। মৎস্য পুরাণ দয়াকে এমন মূল্য হিসাবে বর্ণনা করে যা সমস্ত জীবকে নিজের মতো করে, অন্য জীবের কল্যাণ ও মঙ্গল কামনা করে। মৎস্য পুরাণ দাবি করে, দয়া হল সুখী হওয়ার জন্য প্রয়োজনীয় পথগুলির মধ্যে একটি। একাদশী তত্ত্বং যুক্তি দেয় যে দয়া হল সেই অবস্থা যখন কেউ সমস্ত জীবকে নিজের নিজের অংশ এবং প্রত্যেকের দুঃখকে নিজের দুঃখ হিসাবে দেখে। মহাভারতে, সমস্ত প্রাণীর প্রতি করুণা ও সহানুভূতির জন্য যুধিষ্ঠিরকে ইন্দ্র প্রশংসা করেছেন। তুলসীদাস দয়া এর সাথে অহংকারের বৈপরীত্য করেছেন, দাবি করেছেন যে সমবেদনা ধর্মীয় জীবনের উৎস, যেখানে অহংকার পাপের উৎস।
হিন্দুধর্মে দয়া ও কৃপা এক নয়, বা ভুক্তভোগীর জন্য দুঃখবোধ করা নয়, কারণ এটিকে সংবেদন করা হয়; দয়া হল একজনের নিজের ও অন্যের দুঃখকে স্বীকৃতি দেওয়া যাতে সক্রিয়ভাবে সেই দুঃখকষ্টকে উপশম করা যায়। দয়া হল অহিংসের ভিত্তি, হিন্দু দর্শনের মূল গুণ এবং দৈনন্দিন বিশ্বাস ও অনুশীলনের নিবন্ধ।
দয়ার দুটি রূপ- একটি তাদের জন্য যারা কষ্ট করে যদিও তারা কিছু ভুল করেনি, এবং অন্যটি তাদের জন্য যারা কষ্ট করে কারণ তারা কিছু ভুল করেছে। পরম দয়া উভয়ের ক্ষেত্রেই প্রযোজ্য, যখন আপেক্ষিক সমবেদনা পূর্বের এবং পরেরটির মধ্যে পার্থক্যকে সম্বোধন করে। পরেরটির উদাহরণের মধ্যে রয়েছে যারা দোষ স্বীকার করে বা হত্যার মতো অপরাধে দোষী সাব্যস্ত হয়; এই ক্ষেত্রে, দয়ার গুণ বিচারের গুণের সাথে ভারসাম্যপূর্ণ হওয়া উচিত।
আলান সাঁ-মাক্সিমাঁ
আলান ইরেনে সাঁ-মাক্সিমাঁ (Allan Saint-Maximin; জন্ম: ১২ মার্চ ১৯৯৭; আলান সাঁ-মাক্সিমাঁ নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
২০১৩ সালে, সাঁ-মাক্সিমাঁ ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
আন্তর্জাতিক ফুটবল
সাঁ-মাক্সিমাঁ ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্সের বয়সভিত্তিক দলের হয়ে তিনি প্রায় ৬ বছরে ৩২ ম্যাচে অংশগ্রহণ করে ৯টি গোল করেছেন।